Семейство Пилецки произхождат от района на Новогрудек, в днешен Беларус. В резултат на репресии след потушаване на полското Януарско въстание от 1863 г. им е конфискувано имуществото. Бащата на Витолд завършва висше образование в Санкт Петербург, след което работи като лесничей в Карелия. Жени се за Людвика Ошечимска и младото семейство се установява в Олонец. Лошото образователно ново и опасенията от русификация на децата принуждават семейството да вземе решение за преместване. През 1910 г. Людвика и децата се заселват във Вилнюс, докато Юлиан, от финансови съображения, остава да работи като старши инспектор в Карелия.